ועדת הכלכלה, כנסת 20, פרוטוקול מספר 528, 2017-06-26 11:30

איתן כבל: חברים, אני מתכבד לפתוח את ישיבת ועדת הכלכלה.

איתן כבל: כל מי שעדיין רוצה להתעסק בעניינים שגם נוגעים לתחבורה, בבקשה שיישב.

איתן כבל: ברשותכם, גברתי מנהלת הוועדה, היועצת המשפטית, הצעת חוק לייעול הפיקוח והאכיפה העירונית ברשויות המקומיות.

איתן כבל: אנחנו ממשיכים לטפל בעניין של אופניים חשמליים לסוגיהם השונים.

איתן כבל: אני רק רוצה לומר שבכוונתי, חוה – ואני ארצה את עזרתכם בעניין הזה, ואני גם אומר כאן את הדברים בצורה גלויה - אני רוצה להזכיר לכם שבתחילת הדיונים שקיימנו על האופניים החשמליים, ואני אתן את האופניים החשמליים כמילת קוד לכל הכלים האחרים, אני רוצה להזכיר שגם דיברתי אז בזמנו עם ניצב משנה שרית פיליפסון מהמשרד לביטחון הפנים.

איתן כבל: אני חושב שנדרש, ואני מתכוון להביא הצעה כזו של חובת רישוי – רישיון מקוצר.

איתן כבל: כשהייתי ילד על כל אופניים היה מספר.

איתן כבל: זה מסגיר גיל, אבל למי שמכיר, שמו את זה מאחורי המושב או על השפיצים, כפי שקראנו לזה, של האופניים.

איתן כבל: זה היה חלק.

איתן כבל: היית הולך לרשות המקומית, ממלא טופס ומקבל את זה.

איתן כבל: המצב אז היה פי מיליון יותר טוב ופחות בעייתי בכבישים.

איתן כבל: באמת רוכבי אופניים עוד יכלו לרכב על אופניים.

איתן כבל: אני מתכוון להניח את זה, אני מתכוון להביא את זה כדי שיהיה גם כן.

איתן כבל: לא יכול להיות שאדם, גם בגיל 16, ייצא לדרך, ירכב על אופניים או לא חשוב מה, כשאין לו את היד המינימלי.

איתן כבל: לא ביקשתי עכשיו שהוא יעבור עכשיו טסט של משרד התחבורה כפי שאנחנו עוברים היום, אלא את מינימום התמרורים בתוך המרחב העירוני שהוא נוסע בו.

איתן כבל: אני חושב שזה דבר שהוא מחויב המציאות.

איתן כבל: אגב, יכול להיות שגם זה יגרום להורים פחות לאפשר לילדים שלהם, כי כשאתה מוסיף את האלמנט הזה זה מראה את הרצינות ואת היחס.

איתן כבל: כי מה לעשות?

איתן כבל: זה הורג.

איתן כבל: עו"ד אמיגה, בבקשה.

<חיים אמיגה: מכיוון שהחוק של ייעול האכיפה מטפל בכל התופעה של אופניים חשמליים ולתת סמכויות לפקחים, עוסק בעבירות תעבורה, כמובן שכל ההגדרות יתקבלו או הופנו, מפנים, לתוך ההגדרות של פקודת התעבורה, אלא שלא תמיד זה עולה בקנה אחד עם שתי התכליות של החוק.

<חיים אמיגה: למשל, בפקודת התעבורה ההגדרות של גלגינוע כוללות בתוכן כל מיני אלמנטים טכניים ספציפיים.

<חיים אמיגה: הגדרה של גלגינוע בתוך התקנות – למשל, מהירותו המרבית אינה עולה על 25 קמ"ש, או משקלו העצמי של ההתקן לא עולה על 30 ק"ג, וכו' וכו'.

<חיים אמיגה: זאת אומרת, במצב הדברים כרגע כמו שהחוק מנוסח נטל ההוכחה יכול ליפול על הפקח ברמה שהוא יצטרך להוכיח שאכן מדובר בגלגינוע, כי אם זה 31 קילו זה כבר לא גלגינוע לפי הגדרה בתקנות התעבורה.

<חיים אמיגה: משכך, אפשר להגיד שהתיקון המרכזי פה אצלנו היה לנתק את הזיקה הזו בין ההגדרות של תקנות התעבורה לבין ההגדרות אצלנו כי התכליות שונות.

<חיים אמיגה: שם זה יותר לחובת רישוי ורישום במקור – כל מה שהוא מעל 30-31 קילו צריך בחובת רישוי ורישום, וכאן התכלית היא האכיפה.

<חיים אמיגה: אפשר לומר שהתיקון המרכזי אצלנו זה קביעה של הגדרה חלופית לגלגינוע.

<חיים אמיגה: באופניים כבר פתרנו את הבעיה בחוק המקורי.

<חיים אמיגה: עכשיו אותו דבר צריכים לעשות לגבי גלגינוע שזה קורקינט חשמלי.

<חיים אמיגה: אני רק רוצה לציין שכדי להשלים את המהלך הזה ואנחנו עושים מה שאנחנו יכולים במסגרת החוק שלנו, שר התחבורה יצטרך לבצע מספר תיקונים בתקנות התעבורה גם כן בכל מה שקשור לעבירות שקשורות לגלגינוע.

<חיים אמיגה: למשל, עבירה של: לא ירכיב אדם אחר על גלגינוע.

<חיים אמיגה: גלגינוע זה חלק מרכיב העבירה.

<חיים אמיגה: זאת אומרת, אם מישהו מרכיב על כלי שהוא לא מוגדר כגלגינוע אז זה לא נחשבת עבירה לפי התקנה הזו, מה שלא יאפשר לפקחים לאכוף את העבירה הזו.

<חיים אמיגה: מה שאנחנו היינו יכולים לעשות במסגרת החוק שלנו, עשינו.

<חיים אמיגה: יצטרכו השלמות בהמשך על-ידי שר התחבורה באישור הוועדה.

איתן כבל: כן.

איתן כבל: מה שאתם מביאים לנו זה הסדרה של כל מיני עניינים שהם לא אופניים חשמליים.

<חיים אמיגה: נכון.

<חוה ראובני: אפשר לומר שבמשרד הגענו להבנה שכבר אי-אפשר לעבוד בשיטה של להסדיר כלי כלי.

<חוה ראובני: נעשית אצלנו עבודה ליצור קריטריונים ואמות מידה שכבר לא משנה הטכנולוגיה הספציפית והתצורה הספציפית של הכלי, אלא להגיע לקריטריונים שיאמרו: כלי שעומד במקבץ הקריטריונים הזה הוא בכלל לא רכב, לא נמצא אצלנו בהסדרה, צעצוע.

<חוה ראובני: זה מקומו במדרכה, זה מקומו בשביל אופניים, זה מקומו בכביש, לפי קריטריונים.

<חוה ראובני: ואז לא נצטרך לרדוף תמיד אחרי הממציאים והמפתחים של הדברים החדשים שמגיעים, ולעולם להיות בפיגור.

איתן כבל: יש עכשיו את הגלגילון הזה.

<חוה ראובני: הוברבורד - הוא עונה להגדרת רכינוע, ולכן הוא מגיל 16 ועם קסדה לכאורה.

<חוה ראובני: בעיה, אנחנו - - -

איתן כבל: זה נראה קצת - - -

<חוה ראובני: אבל זו הבעיה עם המבנה הקיים.

איתן כבל: הוא נראה קצת מוגזם.

איתן כבל: אני מדבר על מה שהילדים עומדים עליו.

<חוה ראובני: כן, כן.

<חוה ראובני: אנחנו מדברים על אותו דבר.

<חוה ראובני: אבל פורמלית, בגלל איך שהדברים נבנו עד עכשיו, תקרא את הגדרת רכינוע, הכלי הזה עומד בה.

איתן כבל: כן, ברור לי.

איתן כבל: אבל לא זאת לא הכוונה.

איתן כבל: אני לא חשוב שהוא כלי - - -

<חוה ראובני: ולכן, נעשית עכשיו עבודה מקצועית אצלנו במשרד כדי לנסות להגיע לאיזשהן אמות מידה של הספק, של גודל, רוחב, כמה שטח הוא תופס, מהירות.

<חוה ראובני: כל כלי שעונה לאלה כבר יהיה לו דיני תעבורה - - -

איתן כבל: זה לא נעים אם אחד מאלה מתנגש בך.

איתן כבל: זה לא נעים, אבל זה לא מצב שהוא יהרוג אותך.

איתן כבל: אופניים חשמליים הם כבר ממש.

איתן כבל: זה כלי רכב לכל דבר ועניין עם מנוע, עם זה.

איתן כבל: אתה יכול לשפצר אותו.

איתן כבל: בואו נתחיל את ההקראה.

<איילת וינר: עו"ד איילת וינר, עיריית תל אביב-יפו.

<איילת וינר: אם אפשר עוד הערה אחת.

<איילת וינר: קודם כל, תודה רבה לוועדה ולכל מי שעוסק במלאכה.

<איילת וינר: באמת המהירות שבה התגייסתם לטובת העניין מאוד מרשימה.

<איילת וינר: אנחנו באמת שמחים ומודים על כך.

<איילת וינר: לפני שאנחנו עושים סדר בכלים, יש כמה דברים שצריך לתקן בצו התעבורה (עבירות קנס).

<איילת וינר: אין לנו עדיין קנסות לגלגינוע.

<איילת וינר: יש בעיה באופן כללי עם גובה הקנסות.

<איילת וינר: אופנוע זה 250 שקלים על מדרכה, בעוד שהולך רגל על שביל אופניים זה 500 שקלים.

<איילת וינר: יש כמה דברים שצריך לסדר וגם להרחיב את ההגדרה של אופניים חשמליים בצו התעבורה על מנת שנוכל לתת את הקנסות גם לכלים שלא עומדים בהגדרה בתקנות.

<איילת וינר: באותה מהירות אם אפשר – אנחנו נהיה אסירי תודה.

איתן כבל: אני חושב שההערה שלה היא - - -

<חוה ראובני: אנחנו מודעים.

<חוה ראובני: אנחנו פה לומדים תוך כדי תנועה על הצרכים.

איתן כבל: נכון, יש דינמיקה.

איתן כבל: אני חושב, ואני באמת אומר את זה גם לזכות משרד התחבורה והמשרד לביטחון הפנים וגם לזכותה של הוועדה, וגם לזכותכם עיריית תל אביב שהיא הכוח המניע בנושא הזה, כל הקבוצות, משרד המשפטים או כל מי שידו במעל במירכאות, נתן לזה פוש מאוד מאוד גדול וניסה באמת.

איתן כבל: אני חושב שזה גם דוגמה מצוינת לשת"פ של כל המערכות להתמודד עם תופעה כמעט ממש בזמן אמת.

איתן כבל: עו"ד אמיגה, בבקשה.

<חיים אמיגה: " חוק לייעול הפיקוח והאכיפה העירוניים ברשויות המקומיות (תעבורה) (תיקון), התשע"ז–2017 מדובר בתיקון טכני.

<חיים אמיגה: זה חזרה.

<חיים אמיגה: תחילת סעיף 5 חוזר ופותח במילים: "על אף הוראות סעיף 4".

<חיים אמיגה: זה כפילות מיותרת.

<חיים אמיגה: זה תיקון טכני.

איתן כבל: האם יש הערה?

<אביגל כספי: אדוני, נראה לי שכדאי לקרוא את שני הסעיפים.

איתן כבל: אוקי.

איתן כבל: תמשיך.

איתן כבל: לא התכוונתי להצביע, רציתי לשאול רק אם יש הערה.

<חיים אמיגה: אני אסביר.

<חיים אמיגה: סעיף (4) ו-(5) קטנים עוסקים בסמכות של פקח להוציא אוויר, להוציא שסתומים ולתפוס את האופניים או להרחיק אותם.

<חיים אמיגה: איך שהסעיפים מנוסחים היום, הכוונה היתה לא לאפשר לו להשתמש בסמכויות האלה ביחס לאופנועים, אלא ביחס לאופניים וקורקינטים וכו'.

<חיים אמיגה: בחוק המקורי היה כתוב שאת הסמכויות האלה הוא יכול להפעיל כלפי רכב הפטור מחובת רישוי ורישום מתוך מחשבה שזה מכסה את האופניים החשמליים ואת הקורקינטים כי כרגע הם פטורים מחובת רישוי ורישום.

<חיים אמיגה: אלא מאי?

<חיים אמיגה: מי שפטור מחובת רישוי ורישום זה דווקא הכלים התקניים.

<חיים אמיגה: זאת אומרת, קורקינט שהוא שוקל עד 30 קילו, ופקח בנוסח הנוכחי לא יוכל לעשות שימוש בסמכויות החשובות האלה ביחס לקורקינט ששוקל 31 קילו.

<חיים אמיגה: אנחנו היינו להחליף את המונח "הפטור מחובת רישוי ורישום" במעין תוספת שבהם אנחנו מכניסים את כל הרכבים שלגביהם פקח יכול לעשות שימוש בסמכויות האלה שאותן נקרא בהמשך כשנגיע לתוספות.

איתן כבל: אוקי.

איתן כבל: הערות?

<אביגל כספי: לי יש הערה.

איתן כבל: בבקשה, גברתי.

<אביגל כספי: החוק הזה מעניק סמכויות לפקחים ופה נוצר מצב שניתנת סמכות רחבה יותר לפקח מאשר הסמכות שקיימת היום לשוטר.

<אביגל כספי: כי הסמכות שניתנת לשוטר היא להוציא אוויר מהגלגלים רק לגלגינוע כהגדרתו בתקנות, ואיך שזה מנוסח כרגע הפקח אחרי התיקון הזה יש לו סמכות להוציא אוויר מהגלגלים גם לגלגינוע שהוא אינו תקני.

<אביגל כספי: אני רוצה לשמוע ממשרד התחבורה - - -

<חיים אמיגה: משרד התחבורה במסגרת התיקונים - - -

איתן כבל: יביא תיקון.

איתן כבל: לזה הכוונה בתיקונים המשלימים של סגירת המעגל שנדרשים גם בתקנות התעבורה.

איתן כבל: למעשה, העבירות המהותיות, אני לא מדברת על הגדרה של הכלי שפטור מרישוי ורישום שהשימוש בו הוא כאילו מותר, אבל במסגרת החובות והאיסורים, להטיל אותם גם על הכלים הלא תקניים שבאיזשהו מקום אולי השימוש בהם האסור הוא עוד יותר גרוע מאשר בכלים התקניים.

איתן כבל: ברגע שזה יהיה אסור לפי תקנות התעבורה, ממילא לשוטר תקום סמכות כי הוא - יש לו סמכות לאכוף עבירות באופן כללי.

איתן כבל: אנחנו נעשינו מודעים לזה תוך כדי עבודה על הצעת החוק הזו.

איתן כבל: זו עבודה.

איתן כבל: אלה התקנות שאנחנו צריכים לתקן.

<חיים אמיגה: לא ייווצר מצב שלפקח יהיה סמכות שלשוטר אין.

<חיים אמיגה: יתקנו את זה בהמשך.

איתן כבל: אוקי.

איתן כבל: הם יתקנו את התקנות.

איתן כבל: ליצור מצב שגם לשוטרים.

איתן כבל: זה הרי אבסור

איתן כבל: די ששוטר לא יוכל לעשות מה שפקח יכול - - -

איתן כבל: ברור, ברור - או שהוא יקרא לפקח.

<איילת וינר: חס וחלילה.

<איילת וינר: אין לנו כוונה כזו.

איתן כבל: בסדר, הערה במקומה.

איתן כבל: אני מצביע על סעיף 1.

איתן כבל: בעד – פה אחד

איתן כבל: סעיף 1 אושר.

איתן כבל: בבקשה, 2.

<חיים אמיגה: סעיף 5 מפנה לתוספת השנייה עם כל התנאים שעשינו בזמנו מתי הפקח יוכל לאכוף, כלפי איזה כלי, וכו' וכו'.

<חיים אמיגה: מה שקרה זה שכיוון שסעיף 4 בסיפא מכליל בתוך החוק את כל הסמכויות של כל החוקים האחרים אז פתחנו את סעיף 5: על אף הוראות סעיף 4.

<חיים אמיגה: כיוון שסעיף 9 עוסק בסמכות של קנס שהיא גם סמכות של פקח היה חשוב להכפיף גם את הסמכות לפי 9 לסעיף 5 בתוספת השנייה.

<חיים אמיגה: אז צריך במקום: על אף הוראות סעיף 4, בסמכויות שיש גם להוסיף גם את סעיף 9.

<חיים אמיגה: לכן, במקום סעיף 5 לחוק העיקרי, יבואו סעיפים 4 ו-9.

איתן כבל: הערות?

איתן כבל: גברתי, אפשר להצביע?

<אביגל כספי: כן.

איתן כבל: הצבעה

איתן כבל: סעיף 2 אושר.

איתן כבל: תודה.

איתן כבל: 2 אושר.

איתן כבל: 3.

<חיים אמיגה: כתוב: "את התוספת השלישית", אבל הכוונה בתוספת השנייה מכיוון שהמספור הפך להיות ראשונה א', ושנייה נשארה במקומה.

<חיים אמיגה: זה טעות טכנית.

איתן כבל: אוקי.

<חיים אמיגה: הרעיון של התיקון הזה, כמו שאמרתי קודם ואני ארחיב בהמשך, לגבי הכלים שפקח יוכל לעשות שימוש בסמכויות הייחודיות האלה של הוצאת אוויר ותפיסה, אנחנו קובעים תוספת חדשה.

<חיים אמיגה: היה צריך לתקן את סעיף 11 שעוסק בתוספות – להכניס את התוספת הזו שם.

<חיים אמיגה: התיקון הזה הוא טכני בסעיף 11.

איתן כבל: הערות.

איתן כבל: בעד – פה אחד

איתן כבל: אוקי, אושר.

<חיים אמיגה: בתוספת הזו אנחנו מכניסים את אותם כלים שלפקח יש סמכות להוציא אוויר ולתפוס.

איתן כבל: הרי הטכנולוגיה כל הזמן מתפתחת, למה אי-אפשר להוסיף או כלי נוסף?

<חיים אמיגה: אנחנו הולכים עקב בצד אגודל אחרי תקנות התעבורה.

<חיים אמיגה: ברגע שכלי מוגדר בתוך תקנות התעבורה ויש רמת מסוימות כזו או אחרת לגבי הכלי, אנחנו יכולים לתת סמכות לפקח.

<חיים אמיגה: לתת סמכות רחבה של כל כלי בלי לקבוע לו הגדרה - - -

איתן כבל: לא, לא.

איתן כבל: לא אמרתי דבר כזה.

איתן כבל: לא אמרתי.

איתן כבל: אני מנסה להגיד שבמקום שכל פעם נצטרך לבוא על כל כלי חדש שהטכנולוגיה מביאה, ויכול להיות שאפשר לעשות את זה גם בדרך אחרת - - -

<חיים אמיגה: כלי חדש שיתווסף זה תיקון תוספת.

<חיים אמיגה: לכן, בנינו את החוק בצורה כזו.

<חיים אמיגה: זאת אומרת, אם מחר ייכנס כלי חדש שנצטרך - - -

איתן כבל: אז כל פעם צריך לבוא לפה.

<שרית פיליפסון: ניצב משנה שרית פיליפסון, ראש מחלקת תביעות תעבורה.

<שרית פיליפסון: לנו יש בעיה מסוימת רק עם הצעצועים שמונעים.

<שרית פיליפסון: הנושא היחיד כאן שעולה והוא רחב מאוד זה הנושא של צעצועים, לפחות אני כך קוראת להם וגם מתייחסים לכך במשרדי הממשלה, שמונעים על-ידי מנוע.

<שרית פיליפסון: למשל, ג'יפ קטן של ילד שיש בו מנוע או האופניים האלה, האופנועים הקטנים האלה שיש בהם מנוע.

<שרית פיליפסון: כאן יש את האפשרות, כמובן שהם נכללים בחוק הזה.

<שרית פיליפסון: צריך לראות איך אנחנו נותנים להם הגדרה שונה או - - -

איתן כבל: נכון, הם לא דומים ל - - -

<שרית פיליפסון: - - - חוסר יכולת אכיפה כלפי אותם צעצועים.

<חיים אמיגה: יש נוהל אכיפה שהחוק כמובן כפוף אליו שאושר על-ידי היועץ המשפטי ושם יש התייחסות ספציפית לגבי אכיפה ביחס לקטינים לפי כללים כאלו ואחרים.

<חיים אמיגה: גבי יכולה להרחיב על זה.

<גבריאלה פיסמן: עו"ד גבי פיסמן, משרד המשפטים.

<גבריאלה פיסמן: הנוהל שאושר על-ידי היועץ המשפטי לממשלה וגובש בתיאום עם הרשויות המקומיות ומשטרת ישראל מותיר גם איזשהו מתחם של שיקול דעת לפקח.

<גבריאלה פיסמן: הוא מגדיר את הסמכויות שיינקטו גם כלפי קטינים והנסיבות שבהן יינקטו הסמכויות עם הבדל משמעותי באכיפה כלפי קטינים וכלפי בגירים.

<גבריאלה פיסמן: אני חושבת ששם זה המקום להתייחס גם לעניין הזה.

<אביגל כספי: אם מדברים על הנוהל, רציתי להעיר בקשר לנוהל.

<אביגל כספי: נוצר מצב, והזכירה את זה נציגת עיריית תל אביב, שלפי החוק שיש התנהגות שונה - זאת אומרת, זה תוצאה של הקנסות - התנהגות מסוימת יכולה ליפול לתוך כמה עבירות שיכולות להיות לקנסות שונים.

<אביגל כספי: זה נובע, בין השאר, מזה שלקחו סעיף מאוד כללי של תקנה 34 ואפשר להפעיל את זה כלפי כל אחד מעוברי הדרך.

<אביגל כספי: כך גם פותרים את הבעיה של הגלגינוע.

<אביגל כספי: כלומר, שהפקח לא צריך להחליט אם זה גלגינוע.

<אביגל כספי: מספיק שהוא עובר דרך שלא מתאים למדרכה ואפשר להטיל עליו את הקנס גם אם הגלגינוע לא תקני.

<אביגל כספי: כשדיברתי עם נציגת משרד התחבורה, היא אמרה שהסעיף הזה הוא סעיף שנועד במקור לנתיב תחבורה ציבורית, ולכן הקנס עליו הוא 500 שקל.

<אביגל כספי: זאת אומרת ייצא מצב שבו הולך רגל שעובר בשביל אופניים הקנס עליו 500 שקל, ואופניים שנוסעים על המדרכה הקנס עליהם הוא 100 שקל.

<עמי רוטמן: הוא לא 100 שקל הולך הרגל על שבילי אופניים?

<אביגל כספי: לא.

<אביגל כספי: 100 שקל זה הולך רגל עם - - -

<איילת וינר: 100 שקלים זה אופניים רגילים ו-250 זה אופניים עם מנוע עזר.

<אביגל כספי: נכון.

<אביגל כספי: הבעיה שלפקח בדרך כלל אין כלים להוכיח שהאופניים הם אופניים עם מנוע עזר לפי ההגדרה של - - -

<איילת וינר: לא, ביחס לאופניים רגילים יש הבחנה.

<איילת וינר: אין הבחנה בין אופניים תקניים עם מנוע עזר שהם תקניים לבין אופניים חשמליים שאינם תקניים.

<אביגל כספי: אבל כדי לתת את הקנס הגבוה יותר הוא צריך - - -

<איילת וינר: אנחנו לא נותנים את הקנס הגבוה.

<אביגל כספי: לא, כדי לתת את הקנס של ה- 250 על האופניים החשמליים הוא צריך להוכיח שזה אופניים חשמליים כפי שהם מוגדרים בתקנות.

<איילת וינר: לא, ההגדרה רחבה יותר.

<איילת וינר: זה צריך להיות אופניים או תלת-אופן שבהם מותקן מנוע המניע אותם או המסייע בכך.

<אביגל כספי: לא, אבל בגלל שהסמכות היא סמכות ששאובה מתקנות התעבורה, ובגלל שהצו הוא צו שנובע מהפקודה, אז בזה יש כפיפות כמובן להוראות של התקנות.

<אביגל כספי: חוה, תקני אותי אם אני - - -

<חוה ראובני: אני מסכימה עם אביגל כי בסוף חוק ייעול האכיפה מפנה לצו עבירות קנס.

<חוה ראובני: בצו עבירות קנס יש 100 שקל לאופניים, 250 שקל לאופניים עם מנוע עזר.

<חוה ראובני: אם את לא - - -

<קריאה: - - -

<איילת וינר: לא, בוודאי.

<איילת וינר: לכן, זה התיקון שביקשתי.

<חוה ראובני: אה, אוקי.

<חוה ראובני: אם כך, כולנו מסכימים.

<אביגל כספי: אה, בסדר.

<אביגל כספי: - - - שאת אומרת בלי תיקון.

<איילת וינר: לא, לא.

<איילת וינר: בלי תיקון – אני מסכימה.

<איילת וינר: נכון, אנחנו צריכים לאכוף את זה - - -

איתן כבל: אוקי, כיוון שנחה דעתנו והתחלנו לדבר באותה שפה, בואו נתקדם.

<אביגל כספי: לא, מה שקורה זה שיכול לקרות מצב שאותה התנהגות נופלת גם לקנס של 500 שקל, גם לקנס של 250 שקל, וגם לקנס של 100 שקל.

<אביגל כספי: הייתי רוצה לבקש שבנוהל האכיפה יופיע שהפקח יכול להפעיל את הסמכות שלו תמיד בעבירה שהקנס שלה הוא הנמוך ביותר.

<אביגל כספי: כלומר, אם הוא רואה באמת שאותו רוכב אופנוע נוסע על המדרכה, לא לתת לו את הקנס של ה-500 אלא רק את הקנס של ה-100.

<גבריאלה פיסמן: אביגל, אני לא משוכנעת שזה בהכרח המענה הנכון.

<גבריאלה פיסמן: צריך לבחון את זה באופן פרטני גם ביחס להתנהגות.

<גבריאלה פיסמן: אני רוצה להזכיר שגם בעולם הפלילי הרגיל so called, לא התעבורתי, יכול להיות שאותה התנהגות נופלת למספר עבירות ויש שיקול דעת לתביעה להחליט באיזה עבירה היא מגישה כתב אישום.

<גבריאלה פיסמן: אני חושבת שגם כאן יש שיקול דעת לפקחים ולתביעה ברשויות המקומיות להחליט באיזה דרך ראוי לפעול בהתאם לנסיבות העבירה.

<גבריאלה פיסמן: אני לא חושבת שנכון כבר עכשיו להגדיר מראש שזה ילך לקולא בהכרח.

<גבריאלה פיסמן: צריך לבחון.

<אביגל כספי: אני חושבת שיש שני הבדלים בין הדברים: דבר ראשון, ההבדל בין התביעה לבין הפקח.

<אביגל כספי: בכל זאת הפקח - - -

<גבריאלה פיסמן: - - - פקח אוכף.

<אביגל כספי: לא, אבל דבר שני, אני חושבת שהמצב נוצר פה בגלל שלוקחים את תקנה 34 שהיא תקנה מאוד רחבה שחוה אמרה לי שהיא נועדה בכלל לטפל בנסיעה של רכבים פרטיים בתוך נתיבי תחבורה ציבורית, ו - - -

<חוה ראובני: היא לא נועדה בהכרח לזה, אבל הקנס וגובה הקנס נקבע מתוך מחשבה.

<חוה ראובני: שם באמת היה לנו מצב שאפשר יהיה להאשים על אותה עבירה בסעיף של 500 שקל ובסעיף של 250.

<חוה ראובני: הפרקטיקה הקבועה היתה לפי הסעיף של ה-250 שקל, לפי הנמוך ולא לפי הגבוה בלי קשר לסיבות.

<איילת וינר: קביעה גורפת תיצור לנו בעיה מאוד חמורה.

<איילת וינר: אני מתנגדת לקביעה גורפת שלא מאפשרת לנו שיקול דעת בהתאם באמת לחומרת נסיבות העבירה.

<גלית הוד: גלית הוד, מנהלת מטה בטיחות בדרכים, עיריית הוד השרון.

<גלית הוד: אנחנו עדיין לא מיישמים באמת את החוק, את התקנה.

<גלית הוד: אבל אני חושבת שיש פה איזה איפה ואיפה, שיקול דעת שמשאיר את האדם לבוא ולהגיד: רגע, למה אני קיבלתי עונש כזה ולמה אחר - - -?

<איילת וינר: זה לא פר-אדם.

<שרית פיליפסון: לכן, חומרת העבירה צריכה להישקל.

<גלית הוד: האם בכל תקנות התעבורה יהיה שיקול או שזה חד-משמעי?

<שרית פיליפסון: לא, לא.

<שרית פיליפסון: ציינה כאן גבי ששיקול הדעת הוא קיים.

<שרית פיליפסון: כשרואים מספר עבירות שבוצעו על-ידי אותו אדם שיקול הדעת הוא קיים על איזה עבירות וגם על כמה לתת דוח.

<שרית פיליפסון: זה באמת עניין גם של שיקול דעת, גם עניין של מדיניות.

<שרית פיליפסון: אין ספק שכשרואים אדם שמבצע עבירה חמורה מן הסתם נכון וראוי כן כשלצידה עבירה קלה יותר כמו עבר באור אדום והוא לא חגור בחגורת בטיחות, אפשר לתת לו דוח שמכיל את שתי העבירות, ואפשר גם בשיקול דעת לתת לו דוח על העבירה החמורה יותר שהתבצעה.

<שרית פיליפסון: זה קיים היום כשיקול דעת של השוטר ושל התביעה במידה ומדובר באמת בהזמנות לדין או בתיקים שמגיעים לתביעה שזה משהו שהוא מעבר לפקח או שוטר.

איתן כבל: כן, בבקשה.

<יאיר אמר: יאיר אמר, סגן מנהל אגף הפיקוח בעיריית תל אביב.

<יאיר אמר: אני דווקא רוצה לתת דוגמה מעולם הפיקוח.

<יאיר אמר: מדברים על פקח, על שיקול דעת.

<יאיר אמר: גם היום כשפקח מגיע, לצורך העניין, לעסק ונכנס לעסק ומבחין באדם שעובר עבירה על חוק העישון ורואה שהעסק פתוח בשעה שלא קבועה בחוק ורואה אשפה במדרכה, יש לו שיקול דעת.

<יאיר אמר: שיקול דעת תמיד לאורך הדרך נשאר.

<יאיר אמר: באמת כמו שאמרה נציגת המשטרה, לפקח יש שיקול דעת, וכך צריך לראות.

איתן כבל: כן, גברתי.

<אביגל כספי: אני חושבת שפה נוצר מצב מיוחד בגלל שהעבירות עם הקנס הנמוך יותר זה העבירות הספציפיות, העבירות עם הקנס הגבוה יותר זה העבירה שהיא לא ספציפית.

<אביגל כספי: זה תקנה 34 שמדברת באופן כללי.

<אביגל כספי: אני חושבת שלקחת את העבירה עם הקנס הגבוה יותר שהיא גם הכללית יותר, זה פשוט מצב לא נכון.

<אביגל כספי: גם יש לי פה פסיקה של - - -

<איילת וינר: לא אמרנו שזה מה שיקרה.

איתן כבל: מה שהיא אומרת, עצם העובדה שהאופציה הזו קיימת היא בעייתית לשיטתה.

איתן כבל: זו הכוונה.

איתן כבל: זאת אומרת, או שאתה בא ומכוון אותו שהוא יכול להגיש כל, או שאתה אומר:

איתן כבל: בנסיבות האלה – שזה כאילו שיקול דעת אקסטרה.

איתן כבל: ברור שמי שרואה מישהו מעשן הוא לא ייתן לו על לכלוך אם אין לכלוך.

<יאיר אמר: יכול להיות גם וגם, אבל - - -

איתן כבל: נכון, יכול להיות גם וגם.

איתן כבל: יכול להיות גם לכלוך וגם עישן.

<אביגל כספי: אני מדברת על אותה התנהגות שנופלת על שתי תקנות שונות, לא על התנהגות שהיא לכלוך ו- - -

<איילת וינר: אני מבינה.

<איילת וינר: אני לא מתנגדת לסדר בצו התעבורה, להיפך.

<איילת וינר: אני אשמח על כך.

<איילת וינר: אבל אני חושבת שבמצב שנוצר להשאיר את הסעיף הרחב בהחלט נדרש לנו לצורך אכיפה.

<אביגל כספי: לא.

<אביגל כספי: להשאיר את הסעיף הרחב - כלומר, אני לא אומרת: בוא נמחק את תקנה 34 מהתקנות שבסמכות הפקח לפקח עליהן.

<אביגל כספי: אני פשוט אומרת שנוצר פה מצב שיש תקנה ספציפית לגבי אופניים ויש תקנה 34 שאפשר להשתמש בה גם לאופניים.

<אביגל כספי: כל עוד לא יתקנו את ההגדרה של גלגינוע זה יהיה בעצם דרך לאכוף על הגלגינוע, רק דרך תקנה 34.

<אביגל כספי: אבל במצב שבו לוקחים את התקנה הרחבה יותר כשיש תקנה שמדברת על התנהגות ספציפית ושיש לה גם, לנורמה הרחבה יותר, קנס יותר רחב ודרכה מחילים את הקנס היותר רחב, לדעתי זה - - -

<חיים אמיגה: ברגע שיסדירו את צו עבירות (קנס) ויעשו גם את התיקונים לתקנות התעבורה זה יפתור את כל הבעיות.

<חיים אמיגה: כי ממילא הקנס יהיה באותו גובה אז לא יהיה לשום פקח עניין לתת - - -

<חוה ראובני: אבל זה לא יקרה מחר בבוקר.

<אביגל כספי: אבל השאלה האם לא להכניס את זה בינתיים לנוהל האכיפה.

איתן כבל: חוה, מה שאני מנסה זה בדיוק כמו בדיון הקודם או דומה, שיש את העניין הזה של נהיגה בשכרות ויש את הסעיף הקטן ההוא.

איתן כבל: הרי הוא נשאר ותמיד אפשר.

איתן כבל: ואז כשמגיעים לבית-המשפט, בית-המשפט יודע להחליט אם הוא רוצה ללכת על השנתיים או ללכת על ההליך שבדרך כלל מגיעים אליו כחודשיים- שלושה, או לא חשוב כמה.

איתן כבל: הרי מה יקרה?

איתן כבל: אם כל פקח ילך תמיד לחומרה אז - - - אני מבין מה שאת אומרת, אבל אני לא רוצה לצמצם את שיקול הדעת כי יש כאן צמצום של שיקול הדעת.

איתן כבל: אם האיש יחשוב שזה מוגזם הוא יבקש להישפט.

<אביגל כספי: לא, אני חושבת שהמצב שבו משתמשים בתקנה 34, באמת צריך להשאיר את זה למצבים שאין את הדרך לאכוף דרך העבירות הספציפיות.

איתן כבל: זה מה שאני מנסה להגיד.

איתן כבל: זה שיקול הדעת בסוף.

<אביגל כספי: לא, בנוהל קבוע שיקול הדעת של הפקח.

<אביגל כספי: כל עוד לא כתוב לפקח: תבחר את העבירה הספציפית או תבחר את ה - - -

<גבריאלה פיסמן: שיקול הדעת של הפקח בעניין שיעורי העבירות - הנוהל לא מתייחס אליו.

<גבריאלה פיסמן: שיעורי הקנסות לא קבועים בנוהל.

<אביגל כספי: לא, שיעורי הקנסות לא קבועים בנוהל.

<אביגל כספי: אבל לא קבוע בנוהל כרגע האמירה לפקח להפעיל את העבירה המתאימה יותר ל - - -

איתן כבל: מה שאני מבין מדברי היועצת המשפטית, מה שהיא אומרת זה מה קורה לעבירה כשאפשר להפעיל את סעיף א', ועל אותה עבירה אפשר גם להפעיל את סעיף ב'.

<גבריאלה פיסמן: אני מבינה.

<גבריאלה פיסמן: אנחנו מדברים על מדיניות התביעה בעוד שהנוהל עוסק במדיניות האכיפה, הפעלת הסמכויות של הפקח אל מול - - -

<קריאה: לפי החוק הזה, לא מדבר על תקנות התעבורה.

<גבריאלה פיסמן: ברור, ברור.

<גבריאלה פיסמן: בכל מקרה, המקום של מדיניות התביעה הוא לא בנוהל הספציפי הזה שמתייחס להפעלת הסמכויות.

איתן כבל: אני מבין את מה שגברתי אומרת, אבל אני חושב שאני יכול לחיות עם העניין הזה ולאפשר לו את מרחב הגמישות.

<אביגל כספי: אני רק רוצה לצטט גם פסק דין של בג"צ שאומר: נורמה מיוחדת עדיפה על נורמה רגילה.

<אביגל כספי: בין שתי נורמות אפשרויות יש לבחור בנורמה המקלה.

<אביגל כספי: הרשות איננה רשאית לקבוע לפי שיקול דעתה איזה נורמה יש להפעיל.

איתן כבל: ברור, ברור.

איתן כבל: הוא לא קובע נורמה.

איתן כבל: אני מבין את מה שגברת אומרת.

איתן כבל: למרות זאת, אני חושב וסבור שהכללים כפי שהם מובאים כאן הם בגדר סבירים.

איתן כבל: זה גם לא פער בין 100 שקל ל-10,000 שקלים שאתה אומר: וואלה, זה יציאה מהפרופורציה.

איתן כבל: בסוף זה גם כן עדיין במתחם הסבירות.

איתן כבל: אם מישהו מקבל 400 או 500 במקום 100, הוא תמיד יכול להגיש את הערעור ולהגיד את כל מה שהוא אומר.

איתן כבל: אני מניח שכשה

איתן כבל: פקח יוצא לדרך יגידו לו: העבירה המסוימת הזו חוזרת על עצמה פעם אחר פעם במקטע X.

איתן כבל: לכן, פה למען יראו וייראו, תפעיל לו את הקנס היותר משמעותי.

איתן כבל: זו דעתי.

איתן כבל: זה לא שעכשיו כל פקח מסתובב ואחד נותן על זה זה.

איתן כבל: הרי מיד תקום קול זעקה.

<איילת וינר: לא יהיה אכיפה לפי פקח.

איתן כבל: זה לא שכל פקח יעשה שבת לעצמו.

<חיים אמיגה: אני מזכיר גם שלפקחים יש סמכויות נרחבות בתחומים רבים אחרים.

איתן כבל: ברור.

איתן כבל: הטענה שלי לגבי מה שאביגל אומרת, זה לא שפתאום על קטע דרך מסוים פקח א' מקבל החלטה א' ופקח ב' מקבל החלטה ב'.

איתן כבל: בסוף הנחת העבודה שלי היא כזו שאומרים לו: אדוני, פה הסמכות היא כזו, פה הסמכות היא כזו, פה הסמכות היא כזו.

איתן כבל: לכן, אם תקום קול צעקה אז הם יצטרכו להיזהר, להזדרז ולהסדיר את העניין.

איתן כבל: אני בעד להשאיר את הדברים כמו שהם.

<אביגל כספי: אבל אתה רוצה לפחות לבקש ממשרד התחבורה להביא תיקון.

<חוה ראובני: זה כבר דובר.

<חיים אמיגה: זה כבר דובר.

איתן כבל: זה אמרתי, אמרו את זה בפתח הדברים.

איתן כבל: אני גם מבקש את זה מהם.

<אביגל כספי: לא, הם דיברו על תיקון של ההגדרה של גלגינוע ו - - -

<חוה ראובני: דיברנו באופן כללי.

<חוה ראובני: זה היה דוגמה על הצורך - - -

איתן כבל: רבותי, אמרנו על ההסדרה שהיא גם כן בעניין שנוגע שלא יהיה פער בין פקח לשוטר, וכל אותם אלמנטים נוספים שמצריכים הסדרה.

איתן כבל: אנחנו מצביעים על סעיף 4.

איתן כבל: בעד – פה אחד

איתן כבל: תודה.

איתן כבל: 4 אושר.

איתן כבל: 5.

<חיים אמיגה: בסעיף 5 אנחנו נכנסים להגדרה החלופית של גלגינוע.

<חיים אמיגה: כמו שאמרתי בפתיחת דבריי, התיקון הזה נועד לתת הגדרה חלופית לגלגינוע.

<חיים אמיגה: השיטה היתה לקחת מעין הגדרה רחבה כמה שאפשר, מעין סל כזה להכניס בו כמה שיותר דברים, ולהוציא מתוך הסל הזה את הדברים האחרים, סוגי רכב אחרים שיש להם כבר הגדרות או לפי פקודת התעבורה או לפי החוק שלנו.

<חיים אמיגה: גלגינוע נכנס בפנים כי הוא גם קורקינט - זה פסקה (1).

<חיים אמיגה: הפסקה השנייה בסעיף קטן (א) קובעת את ההגדרה הטכנית הכללית של בעל גלגל אחד או יותר, אמצעי להיגויו וכו'.

<חיים אמיגה: פסקה (ב) נועדה להחריג מתוך ההגדרה של גלגינוע את הסגווי, הרכינוע, ששם ההיגוי והעצירה והייצוב שלו אינם נעשים באמצעות הטיית הגוף ומערכת ייצוב גירוסקופית חשמלית, כיוון שסגווי לפי תקנות התעבורה מותר בנסיעה על המדרכה, והוא צריך לנסוע על המדרכה לפי התקנות, בדיוק הפוך מגלגינוע.

<חיים אמיגה: אנחנו הרחבנו בסעיף קטן - - -

איתן כבל: למה בעצם?

<חיים אמיגה: זה מדיניות של משרד התחבורה.

<חוה ראובני: כי המהירות של הסגווי מאוד נמוכה.

איתן כבל: בכמה?

<עמי רוטמן: עד 13 קמ"ש, יחסית נמוכה.

<עמי רוטמן: אני חייב להגיד לך שיש גם מחלוקות פוסקים לעניין זה.

<חוה ראובני: אחד מהאתגרים הבטיחותיים הגדולים זה לשים על אותה רצועת דרך כלים שביניהם יש פערי מהירות מאוד מאוד גדולים.

<חוה ראובני: דווקא נסיעה במהירות איטית מקום שנוסעים מהר הוא מסוכן.

איתן כבל: ברור, ראיתי את זה היום.

<חוה ראובני: המהירות של הרכינוע יותר תואמת למהירות של - - -

איתן כבל: היום ראיתי איך רכב שנסע לאט בנתיב הימני יכול היה בלי בעיה לגרום לתאונה.

איתן כבל: היתה אחריו משאית עם גרר של תרנגולי הודו.

איתן כבל: לא מספיק שכל הנוצות עפו לאורך כל הדרך, הוא גם נכנס ללחץ.

איתן כבל: פתאום אתה רואה רכב שיוצא לך שמאלה ומתחיל לעקוף.

איתן כבל: זה היה מחזה לא נעים.

יש איזה הגבלות בסגווי הזה, גיל מסוים, או מה?

<קריאות: כן, יש.

<קריאות: גיל 16.

<קריאות: העניין הזה מוסדר בתקנות.

לפעמים יותר קל כשאתה בא אומר שאתה אוסר במדרכה את כל הסוגים שהם דומים ושהם אותו דבר.

לבוא ולהתחיל להסביר זה - - -

<לאה ורון: כן, אבל אז אתה אומר לסגווי על ה-13 קמ"ש לנסוע בכביש.

איתן כבל: אדוני, אתה בא מעולם שאתה לא יכול לגזור גזירה שהציבור איננו יכול לעמוד בה אז אתה יודע להגיד את העניין הזה.

איתן כבל: אופניים חשמליים - אנחנו יודעים להתחבר לזה.

איתן כבל: גם לאלה שלא מסכימים אתנו קשה לעמוד מולנו בעניין הזה.

איתן כבל: אבל לדבר על גלגינוע שיתחיל לנסוע על הכביש ו- - -

<עמי רוטמן: גלגינוע צריך לנסוע על הכביש, אלא אם כן יש לו שביל אופניים.

איתן כבל: כן.

איתן כבל: אבל הסגווי, אתה יודע, הוא - - -

<עמי רוטמן: במיוחד ההוברבורד שהוא - - -

איתן כבל: כן, כן.

איתן כבל: גלגינוע זה סוג של אופניים שאתה רק עומד עליהם.

איתן כבל: זה אופניים חשמליים שאתה לא מדווש ומתיישב, אתה רק עומד על זה.

<חוה ראובני: יש כאלה עם מושב גם.

איתן כבל: כן, נכון.

איתן כבל: אבל הוא לא מדווש.

<חוה ראובני: נכון, זה פסיבי.

<חיים אמיגה: הפסקה האחרונה - כמו שאמרנו, השיטה היתה לקחת איזשהו מעין סל ולנסות ולהכניס כל מה שאפשר ולהוציא מה שאפשר להגדיר ככלי בפני עצמו - לא להגדיר אותו בתור קורקינט ממונע.

<חיים אמיגה: הפסקה הזו עוסקת בהוצאה של הדברים מתוך ההגדרה הרחבה.

<חיים אמיגה: זה למעט רכב מסוג המנוי בפרטים 1, 2 או 5 לתוספת שלנו שזה אופניים או תלת אופן – זה פסקה (1) אצלנו בתוספת השנייה שזה יוצא מההגדרה של גלגינוע, אופניים או תלת אופן שבהם מותקן מנוע המניע אותו והמסייע בכך.

<חיים אמיגה: הווה אומר, אופניים חשמליים לצורך העניין.

<חיים אמיגה: ופסקה (5) שזה אופנוע.

<חיים אמיגה: את כל הכלים האלה - כיוון שנתנו להם מענה וקבענו תנאים מסוימים לשימוש של פקח בסמכויות לגביהם אז בעצם החרגנו מהגדרה של גלגינוע.

<חיים אמיגה: גם החרגנו כל רכב אחר שמוגדר לפי פקודת התעבורה, בין בתקנות, בין בפקודה.

<חיים אמיגה: למשל, קלנועית.

<חיים אמיגה: למשל, יש בצו התעבורה קורקינט חשמלי עד 12 ואט שהוא פטור לגמרי מדיני התעבורה לפי שר התחבורה.

<חיים אמיגה: זאת אומרת, כאילו דווקא הכלי הזה מותר בנסיעה בכל מקום, לרבות במדרכה.

<חיים אמיגה: אז שיובן שלמרות שהוא נראה כמו בקורקינט - - -, הוא מחוץ ל - - -

איתן כבל: הוא עדיין.

איתן כבל: כן – ברור.

<חיים אמיגה: מכיוון שההגדרה הזו בנויה כמו שאמרנו כמו סל ומוציאים משם את הדברים ולכל כלי יש גם מאפיינים ספציפיים בתוך פקודת התעבורה, למשל, מהירות 12 ואט של אותו כלי - -

<קריאה: מהירות 12 קמ"ש.

<חיים אמיגה: - -, שלא ייווצר מצב שבאים לפקח ואומרים לו: כדי שתעשה שימוש בסמכות שלך תצטרך להוכיח שלא מדובר בכלי אחר שהוא לא הגלגינוע, אז היינו צריכים את הסיפא שאומרת: "או שעל פי צורתו או מאפייניו, אופן השימוש בו, נסיבות העניין יש להניח כי הוא מסוג המנוי או המוגדר כאמור".

<חיים אמיגה: זאת אומרת שאם זה נראה כמו אופנוע, לצורך העניין, או נראה כמו קורקינט חשמלי שפטור בצו המיוחד הזה שאמרתי, די בכך כדי שפקח יוכל להפעיל את הסמכות שלו דווקא לפי הסעיף הזה ולא יגידו לו: תוכיח קודם כל שזה לא כלי שהוא לא קורקינט לפני שאתה עושה שימוש בסמכות שלך.

איתן כבל: אוקי.

<אביגל כספי: יש לי רק שתי הערות: דבר ראשון, אני חושבת שצריך להוסיף את המילה: "אחר".

<אביגל כספי: כתוב: "למעט רכב מסוג המנוי בפרטים" - או רכב מסוג אחר המוגדר לפי פקודת התעבורה.

<אביגל כספי: פשוט שיהיה ברור שזה אחר.

<אביגל כספי: זה יכול להיות גם ברמה של נוסח.

<אביגל כספי: אבל זה: למעט רכב מסוג המנוי בפרטים או רכב אחר המוגדר לפי פקודת התעבורה.

איתן כבל: אוקי.

<אביגל כספי: הדבר השני הוא לגבי הכיתוב: "או נסיבות העניין יש להניח כי הוא מסוג המנוי או המוגדר כאמור".

<אביגל כספי: בגלל שזה הסמכות של הפקח, אני חושבת שיותר נכון לכתוב, ולקחתי את זה גם מחוק אחר שמדבר על סמכויות של שוטר בנוגע לאלכוהול, ושנגיד: יש לפקח יסוד סביר להניח שהוא מסוג המנוי או המוגדר כאמור.

<חיים אמיגה: לא, לגבי אלכוהול כתוב: ניתן להניח.

<אביגל כספי: לא, לא.

<אביגל כספי: יש לי פה את חוק המאבק בתופעת השכרות.

<אביגל כספי: כתוב: היה לשוטר יסוד סביר להניח כי אדם שתה משקה אלכוהול.

<חיים אמיגה: כן, אבל שם זה יסוד סביר להניח.

<חיים אמיגה: אני לא בטוח שאנחנו רוצים להכניס את היסוד הסביר הזה.

<איילת וינר: לא, אני לא צריכה להקשות על הפקחים לעשות חקירה בשטח.

<איילת וינר: זה נראה כמו, נשמע כמו, זה - - -

<חיים אמיגה: נכון.

<אביגל כספי: אבל נדרשת איזושהי סבירות.

<חיים אמיגה: הרעיון היה להקל על הפקח כמה שאפשר בעבודתו.

<חיים אמיגה: זאת אומרת, אם פקח יודע שזה הכלי והוא יכול להפעיל את הסמכות בלי להיכנס להגדרות, שהוא יוכל להפעיל את הסמכות.

<חיים אמיגה: אם לאדם יש טענות כאלה ואחרות, יש - - -

איתן כבל: אני מקשיב לך.

איתן כבל: אני מבין מה שאת אומרת, אבל אני לא מסכים בכלל עם העניין הזה.

איתן כבל: הדבר האחרון שאני רוצה זה להתחיל לבלבל את הפקח.

איתן כבל: גם כך הוא זה, עכשיו אני אתחיל להגיד לו להסתובב כמו במטוסים: אויב או ידיד, אויב או ידיד, אויב או ידיד?

איתן כבל: הוא לא ייצא מזה.

איתן כבל: נתחיל פה בלגנים מפה ועד להודעה חדשה.

אם זה יסוד סביר או לא יסוד סביר.

איתן כבל: לכן, במקרה הגרוע הוא יכול לצלם את זה.

איתן כבל: יש לו את ההוכחה אצלו והוא יבוא וייתן את ההוכחה מצדו, ושלום עלייך נפשי.

<שרית פיליפסון: אפשר להוריד את היסוד הסביר מהשכרות פשוט.

איתן כבל: כן.

איתן כבל: היתה הצעה כזו היום.

<אביגל כספי: אני חושבת שסבירות כן חשובה.

<חיים אמיגה: בסוף יש לנו את "מדרכה", אזור מיתון תנועה", "שביל", "אופנוע", ו"תלת אופנוע".

<חיים אמיגה: אנחנו תיקנו.

<חיים אמיגה: נפלה טעות טכנית.

<חיים אמיגה: היה כתוב בנוסח הקודם: תלת אופן.

<חיים אמיגה: אין לתלת אופן הגדרה בתקנות התעבורה ואין לאופניים הגדרה.

<חיים אמיגה: אז לתלת אופנוע – זו הכוונה היתה.

איתן כבל: ברור, אוקי.

<חיים אמיגה: התיקונים האחרונים: "בפרט 3 בטור א', במקום "גלגינוע (קורקינט חשמלי)" יבוא "קורקינט ממונע":".

<חיים אמיגה: כדי לא לבלבל יצרנו מונח חדש "קורקינט ממונע" ולא גלגינוע.

<חיים אמיגה: לא לבלבל בין זה לבין גלגינוע של התקנות.

<חיים אמיגה: ו"בטור ג', במקום "הרכיבה על אחד מאלה" יבוא "הרכיבה או שימוש אסור אחר הם על אחד מאלה".

<חיים אמיגה: " זה איזשהו תיקון נוסח לשוני שנפל.

<חיים אמיגה: נשמטו המילים האלה.

איתן כבל: כן, בסדר.

איתן כבל: אדוני, בבקשה.

אדוני היושב-ראש, אני מתאר לעצמי שאחד הדברים שיוצאים מהאכיפה הזו כאן היא גם קנסות או דברים מהסוג הזה.

הוועדה בראשותך בחודשים האחרונים האיצה הרבה מאוד תהליכים והפכנו להיות הוועדה הרעה כביכול לאזרחים.

זאת אומרת, אם מחר מישהו ירצה לחפש אותך פוליטית, יגידו: אם יש מקום שהעלו מסים, זה כאן.

אבל אנחנו עושים את זה כי אנחנו יודעים שזה השליחות שלנו כדי למנוע תאונות דרכים.

מצד שני, לא יכול להיות, ואתה דיברת על זה בשבוע שעבר, ואני מתאר לעצמי שדיברת גם על זה היום כי אתה מדבר על זה כל הזמן, שוועדת המנכ"לים שהתכנסה לא הוסיפה שקל אחד למאבק בתאונות הדרכים אלא רק אגמה את כל מה שאנחנו יודעים שחלקם זה גם דברים שעלו אצלנו פה בוועדה.

איתן כבל: אגב, רובם.

אדוני, אני הגשתי הצעת חוק ואני ארצה מאוד את תמיכת הועדה בעניין הזה – לא עכשיו כמובן, זה צריך להיות מונח בימים הקרובים על שולחן הכנסת – שכל התוספות על הקנסות שלפחות נעשו בתקופה האחרונה, בשנה האחרונה, התקציב שלהם ילך לקרן של תוספת תקציב למלחמה בתאונות דרכים: לניידות כמו שאנחנו מדברים עליהן, לתוספת מצלמות, לכל הדברים שוועדת המנכ"לים לא נגעה בהם.

אני אשמח מאוד לקבל את רוח הגבית שלך, אדוני.

אתה הכנסת אותנו לתוך האווירה הזו של המלחמה הזו, אנחנו נהיה במלחמה הזו.

אבל לא יכול להיות שהמדינה רק תגיד: אין לי כסף בסוף, ולא תשים שקל אחד יותר ממה שצריך.

איתן כבל: תודה.

איתן כבל: ברשותך, אומר כמה מילים תיכף.

איתן כבל: ברשותכם, אני רק רוצה להצביע - -

<לאה ורון: על סעיף 5 כולו.

איתן כבל: - - עם התיקונים, תוספות, תיקוני נוסח, שהסכמנו עליהם.

איתן כבל: מי בעד? ירים את ידו.

איתן כבל: בעד – פה אחד סעיף 5, בכפוף לתיקונים, אושר.

איתן כבל: תודה.

איתן כבל: הצעת החוק אושרה, ושיהיה לכם בהצלחה לקראת הקריאה השנייה והשלישית.

<לאה ורון: הצעת החוק אושרה לקריאה השנייה ולקריאה השלישית.

איתן כבל: ברשותכם, עוד דקה.

איתן כבל: אני רוצה להשיב לך.

איתן כבל: אתה נכנס פה לקרב, והלוואי ונצליח בו, מול תפיסה מטורפת של האוצר.

איתן כבל: האוצר פה מתנגד התנגדות נחרצת.

אני יודע, מכיר את ההתנגדות.

איתן כבל: כן.

איתן כבל: אני כמובן חתום על הצעת החוק, אני אתמוך בה.

איתן כבל: אני אנסה להוביל אותה.

איתן כבל: לך בעניין הזה יש יותר כוח ממני.

איתן כבל: אני אומר את זה לא כוועדה, אני אומר את זה ברצינות ברמה הפוליטית.

איתן כבל: אני אופוזיציה.

איתן כבל: אתה תקבל את התמיכה.

איתן כבל: אני גם מאמין בזה, אגב.

איתן כבל: אבל זה ויכוח, וחשוב שגם הדברים ייאמרו.

איתן כבל: בכל מקרה, תודה רבה לאדוני.

איתן כבל: תודה רבה לכם.

איתן כבל: הישיבה נעולה.